Հատկապես, իմ կանխատեսմամբ, կլինի որոշակի շեշտադրում, որ Արևելյան գործընկերության երկրների նկատմամբ լինի հնարավորինս ավելի տարբերակված մոտեցում, քանի որ վերջին շրջանում մենք տեսանք, որ տարբեր երկրների պարագայում տեղի ունեցան տարբեր զարգացումներ։ Որոշները ստորագրեցին համաձայնագիր, որոշները՝ ոչ, որոշները ցանկություն չունեն հետագայում Եվրամիության հետ ասոցացման տեսքով այլ փաստաթուղթ բանակցելու և ստորագրելու. ի նկատի ունեմ Ադրբեջանը։ Մեր պարագայում կա բավականին լավ ստեղծված հիմք։